Dette er en emnebeskrivelse i henhold til ”Utfyllende regler til §§ 2.2, 3.3, (herunder § 3.3.4) og 3.7 i Forskrift om studier og eksamener ved Universitetet i Oslo”. Emnebeskrivelsen referer til §3.7.

Dokumentene som det refereres til i denne emnebeskrivelsen er samlet på http://www.sv.uio.no/studier/forskrifter_regler.html

Emnebeskrivelse, SGO4910 – Kvalitativ metode

1.0. Strukturelle forhold tilknyttet emnet
1.1.	Mål: 
Gjennom emnet skal studenten tilegne seg en kritisk vurdering av metodevalg og metodebruk, og oppnå et grunnlag for å foreta en kvalitativ undersøkelse.

1.2. Struktur og innhold (størrelse og faglig innhold):
Emnet er på 15 studiepoeng.
Hovedtemaene i dette emnet er kvalitativ metode sett i forhold til kvantitativ metode, datainnsamling og intervjuing, kvalitative data og tolkning, casestudier og analytisk generalisering og makt og etikk.

2.0. Undervisningsforhold tilknyttet emnet
2.1. Undervisningsformer: 
Undervisningen består av få forelesninger. Hovedvekten ligger på studentenes egne aktiviteter i seminarer. Tre og tre studenter skal sammen skrive et seminarinnlegg på maks 10 sider som fremføres og diskuteres. Studentene skal benytte tidligere hovedoppgaver/masteroppgaver eller forskningsrapporter, og gjennomføre en kritisk vurdering av metodevalg og bruk. 
Forelesningene er åpne for alle studenter, mens seminarene er lukket og forbeholdt studenter med undervisningsopptak på emnet. 

2.2. Faglige krav: 
Emnet er en del av mastergraden i samfunnsgeografi. Mastergraden bygger på et treårig bachelorprogram i samfunnsgeografi, cand.mag.-grad eller tilsvarende. Enkelte tverrfaglige bachelorprogrammer gir grunnlag for opptak til masterprogrammet i samfunnsgeografi, hvis studenten har et minimum av 60 studiepoeng i samfunnsgeografi.

2.3 Semester med undervisning: 
Hvert vårsemester. Første semester med undervisning er våren 2004.

2.4. Tidsrom av semesteret med undervisning: 
Det blir en forelesning per uke i fire uker. Forelesningene vil starte tidlig i semesteret. Det blir 6 uker med seminarer. Seminarene vil starte opp når forelesningene avsluttes.

2.5. Undervisningsspråk: 
Undervisningen i SGO4910 vil foregå på norsk. 

2.6. Undervisningssted: 
Universitetet i Oslo. 

2.7. Adgang til undervisning: 
Emnet er åpent for studenter som er tatt opp på masterprogrammet i samfunnsgeografi. Studenter på andre masterprogrammet på Universitetet i Oslo kan søke om hospitantplass på emnet.

Ifølge Forskrift om studier og eksamen ved Universitetet i Oslo §5.4. har en student som har fått gjennomført og godkjent obligatorisk undervisning ikke krav på ny undervisning. En student som har fått undervisningsrett til et emne, men ikke har gjennomført og/eller fått godkjent obligatorisk undervisning, har rett til ny undervisning, men først når kapasiteten muliggjør det. Se forøvrig Forskrift om studier og eksamen ved Universitetet i Oslo. 

3.0 Eksamensforhold tilknyttet emnet
I dette emnet skiller man mellom vurderte aktiviteter/eksamen og obligatoriske aktiviteter. Vurderte aktiviteter/eksamen er de aktivitetene som teller med i den endelige vurderingen. Disse aktivitetene er omtalt i punkt 3.1. Obligatoriske aktiviteter er de aktivitetene som ikke karaktersettes, men som studenten må gjennomføre eller få godkjent for å kunne gå opp til eksamen. Disse aktivitetene er omtalt i punkt 3.2. Obligatoriske aktiviteter er gyldige i tre semester etter at de har blitt gjennomført. 

3.1. Vurderings- og eksamensformer: 
Den avsluttende vurderingen utgjøres av en 6 timers skriftlig eksamen. 

Ved gyldig forfall fra eksamen må studenten ta skoleeksamen som utsatt eksamen. For informasjon om gyldig forfall og utsatt eksamen, se punkt 3.10.

Ved stryk eller ønske om å forbedre karakteren kan studenten ta ny eksamen. Studenten kan ta ny eksamen i påfølgende semester, selv om det ikke er undervisning. Forutsetningen for å gjøre dette er at alle obligatoriske aktiviteter er gjennomført (se punkt 3.2.). Det er ikke mulig å melde seg opp til denne eksamenen uten å ha gått opp til eksamen SGO4910 tidligere.  

Studenten får inntil 3 forsøk på å ta eksamen i SGO4910.

Klage på sensur fra eksamen/avsluttende vurdering og klage på formelle feil ved eksamen/avsluttende vurdering behandles individuelt. Se forøvrig retningslinjer for klaging på internettsiden http://www.sv.uio.no/studier/eksamen/klage.html.

3.2. Faglige krav: 
Emnet er en del av mastergraden i samfunnsgeografi. Mastergraden bygger på et treårig bachelorprogram i samfunnsgeografi, cand.mag.-grad eller tilsvarende. Enkelte tverrfaglige bachelorprogrammer gir grunnlag for opptak til masterprogrammet i samfunnsgeografi, hvis studenten har et minimum av 60 studiepoeng i samfunnsgeografi. 
I tillegg skal et seminarinnlegg presenteres både skriftlig og muntlig og godkjennes av faglærer før studenten kan gå opp til eksamen.
Se SV-fakultetets retningslinjer for obligatoriske aktiviteter.

3.3 Semester med eksamen/avsluttende vurdering: 
Ordinær eksamen i SGO4910 er i vårsemesteret. I høstsemesteret arrangeres det eksamen for studenter som har gått opp til eksamen i SGO4910 tidligere. Forutsetningen for å gjøre dette er at alle obligatoriske aktiviteter er gjennomført (se punkt 3.2.). Første semester med eksamen/avsluttende vurdering er våren 2004. 

3.4. Tidsrom av semester for eksamen/avsluttende vurdering: 
Eksamen finner sted mot slutten av semesteret. 

3.5. Tilrettelagt eksamen/avsluttende vurdering: 
Ved kronisk eller akutt sykdom kan en student søke om tilrettelagt eksamen/vurdering. Fristen for å søke tilrettelagt eksamen i vårsemesteret er 1. februar og i høstsemesteret 1. september.
Det kan søkes om spesiell tilretteleggelse av eksamen sett i forhold til behovet ved ulike typer funksjonshemming, helsespørsmål osv, herunder
-	utvidet tid til eksamen
-	annen eksamen/avsluttende vurderingsform enn den ordinære
-	teknisk tilrettelegging 
-	praktisk tilrettelegging
For mer informasjon, se SV-fakultetets side om tilrettelegging.

3.6. Hjelpemidler til eksamen med tilsyn: 
Ingen hjelpemidler er tillatt på eksamen med tilsyn. 

3.7. Hjelpemidler til eksamen uten tilsyn: 
Besvarelser skal være selvskrevet og alle kilder skal oppgis på vanlig akademisk måte. Det forventes at studentene gjør seg kjent med normer og regler for kildebruk. 

3.8. Eksamensspråk: 
Studentene velger selv om de vil skrive oppgaver og eksamen på bokmål/nynorsk eller engelsk. Se forøvrig Forskrift om studier og eksamen ved Universitetet i Oslo. 

3.9. Adgang til eksamen/avsluttende vurdering osv uten opptak: 
I dette emnet gis det ikke adgang til eksamen uten opptak til emnet. 

3.10 Adgang til utsatt/ny eksamen/avsluttende vurdering: 
Studenten får adgang til utsatt eksamen dersom vedkommende er syk eller har annen gyldig grunn. Studenten må levere legeattest eller tilsvarende dokumentasjon til fakultetet/instituttet hvis forsøket ønskes annullert. Utsatt eksamen blir avholdt i begynnelsen av høstsemesteret. For utdypende informasjon om hva som kvalifiserer til utsatt eksamen, se Forskrift om studier og eksamener ved Universitetet i Oslo §7.

3.11. Karakterfastsetting: 
Karakterskalaen A-F benyttes i dette emnet. For informasjon om kriteriene for å oppnå de ulike karakterene, se den fagspesifikke karakterbeskrivelsen for samfunnsgeografi.

3.12. Delvis sammenfall med annet emne, reduksjon av antallet studiepoeng
Emnet kan erstattes av metodeemner på masterprogrammet i sosiologi.